Кліны (Слаўгарадскі раён)

Кліны́ (, ) — былая вёска ў Слаўгарадскім раёне Магілёўскай вобласці Беларусі. Уваходзіла ў склад Каменкаўскага сельсавета.

 Геаграфія 
Знаходзілася за 2,5 км ад Слаўгарада. Побач з дарогай .

Бліжэйшыя населеныя пункты Благадаць, Гайшын, Дубна, Рудня і інш. 

 Гідраграфія 
Праз вёску цячэ ручай, левы прыток ракі Галуба. На захад ад вёскі цячэ рака Сож. Паблізу Блакітная крыніца.

 Гісторыя 
У 1910 годзе ў Старынскай воласці Чэрыкаўскага павета Магілёўскай губерні Расійскай імперыі, 23 двары, 195 жыхароў (90 мужчын, 105 жанчын), на рацэ Галуба. 

У складзе Каменкаўскага (Каменскага) сельсавета Прапойскага раёна Магілёўскай акругі БССР. Пасля скасавання акруговай сістэмы 26 ліпеня 1930 года ў Прапойскім раёне БССР, з 20 лютага 1938 года — Магілёўскай вобласці. 

У складзе саўгаса «Памяць Фрунзе».

У 1943 годзе падчас Вялікай Айчыннай вайны вёска была разбурана.

23 мая 1945 года Прапойскі раён перайменаваны ў Слаўгарадскі раён. З 25 снежня 1962 года ў складзе Краснапольскага раёна, з 6 студзеня 1965 года ў складзе адноўленага Слаўгарадскага раёна. 

Пасля аварыі на ЧАЭС вёска расселена.

 Насельніцтва 

 1910 год — 23 двары, 195 жыхароў
 1940 год — 47 дамоў, 236 жыхароў

 Славутасць 
міні|Блакітная крыніца
 Блакітная крыніца — гідралагічны помнік прыроды рэспубліканскага значэння, зацверджаны ў 1985 годзе. У 2016 годзе Блакітная крыніца атрымала статус дзяржаўнай прыродаахоўнай установы.

Крыніца ўяўляе сабой невялікае возера з цёмна-сіняй ніколі не замярзаючай вадой. Пад ім на глыбіні 2,5 метра размешчаны кратэр, з якога і б’юць падземныя воды. Прыблізная глыбіня гэтай шахты — 300 метраў. Кожную секунду адтуль на паверхню вырываецца 60 літраў вады. 

 Памятны камень з выявай Кацярыны. Прысвечаны легендзе аб паходжанні Блакітнай крыніцы. 
 Капліца святых пакутнікаў Макавеяў.

 Крыніцы 

 Спасылкі 
 Клины на карте Беларуси